pythainlp/thai-wiki-dataset-v3 huggingface dataset:
ปาลักปนีร

ปาลักปนีร์ (Palak paneer) เป็นอาหารมังสวิรัตที่มีต้นกำเนิดในอนุทวีปอินเดีย ประกอบด้วยปานีร์ (ชีสอินเดีย) ในแกงปาลัก (ผักโขม) ซึ่งประกอบด้วยเครื่องเทศต่าง ๆ เช่น ขิง กระเทียม กะรัม มาซาล่า
บางครั้งชาวตะวันตกเรียก "ปาลัก ปานีร์" ว่า "ปานีร์เขียว" (green paneer)
สีเขียวนั้นนอกจากจะมาจากผักโขมแล้ว ในบางสูตรอาจใช้ mustard greens ผักใบเขียวอื่น ๆ . ปาลัก ปานีร์ เป็นอาหารจานสำคัญของอินเดียเหนือ จึงมีขายเป็นอาหารพื้นฐานในร้านอาหารอินเดียประเภท ธบา (Dhaba ร้านอาหารอินเดียริมทางด่วนในสหรัฐ ส่วนใหญ่เป็นร้านอาหารปัญจาบ) ทุกร้าน
== อ้างอิง ==
อาหารอินเดีย
แกง
อาหารปัญจาบ
เวเคชั่นไทม์

เวเคชั่นไทม์ (Vacation Time) เป็นเพลงภาษาอังกฤษของวงดนตรีชาวไทย "Part Time Musicians" ปล่อยเมื่อปี 2557 ต่อมาเพลงถูกเลือกโดยผู้กำกับภาพยนตร์ นวพล ธำรงรัตนฤทธิ์ เมื่อปี 2558 มาเพื่อใช้ประกอบภาพยนตร์เรื่องฟรีแลนซ์..ห้ามป่วย ห้ามพัก ห้ามรักหมอ โดยดัดแปลงดนตรีและเนื้อร้องเป็นภาษาไทย แต่ยังคงท่อนฮุกที่ร้องว่า "ดิสอิสเดอะ เวเคชั่นไทม์" เป็นภาษาอังกฤษไว้ ขับร้องโดยอภิวัชร์ เอื้อถาวรสุข และ วิโอเลต วอเทียร์
== อ้างอิง ==
บทสัมภาษณ์ นิตยสารฮาวล์ (2016)
เมเจอร์ซินีเพล็กซ์
เพลงในปี พ.ศ. 2557
เพลงในปี พ.ศ. 2558
เพลงไทยสากล
เพลงภาษาอังกฤษ
โรคติดเชื้อ (การแพทย์เฉพาะทาง)

การแพทย์เฉพาะทางด้านโรคติดเชื้อเป็นการแพทย์เฉพาะทางที่ศึกษาเกี่ยวกับการวินิจฉัย ควบคุม และรักษาโรคติดเชื้อ แพทย์เฉพาะทางด้านนี้อาจมีหน้าที่ดูแลรักษาการติดเชื้อในโรงพยาบาล หรือรักษาผู้ป่วยติดเชื้อที่มาตรวจที่ห้องตรวจผู้ป่วยนอก
โรคติดเชื้อ
การแพทย์เฉพาะทาง
อปริเคราะห์

อปริเคราะห์ (अपरिग्रह) หรือ อปริครหะ ในศาสนาฮินดูและศาสนาเชน เป็นคุณธรรมในการไม่ครอบครอง การไม่ลักขโมย และไม่โลภอปริเคราะห์ ตรงข้ามกับ ปริเคราะห์ หลักของอปริฤห์ให้คงความอยากที่จะครอบครองและเสาะหาในสิ่งที่จำเป็นหรือสำคัญ ขึ้นอยู่กับบริบทหรือช่วงชีวิตของบุคคล อปริคฤห์ยังมุ่งเน้นการควบคุมความอยากและความโลภที่จะได้รับสิ่งหนึ่งหรือประโยชน์ของตนมาโดยการที่ต้องทำร้ายหรือ้บียดเบียนผู้อื่น ในศาสนาเชนนั้นอาจรวมถึงการที่ต้องทำร้ายสิ่งมีชีวิตอื่น ๆ ทุกชนิด
อปริคฤห์เกี่ยวข้องกับ "ทาน" (dāna) ทั้งในมุมมองของผู้ให้และผู้รับ
== อ้างอิง ==
หลักธรรมของศาสนาฮินดู
หลักธรรมของศาสนาเชน
พรหมจรรย์ (แนวคิดทางศาสนา)

พรหมจรรย์ (เทวนาครี: ब्रह्मचर्य) เป็นแนวคิดที่พบในศาสนาแบบอินเดีย อันแปลตรงตัวว่า "การกระทำตนให้ประหนึ่งพรหม"
แนวคิดพรหมจรรย์นั้นไม่ได้หมายถึง "การอยู่เป็นโสด" (celibacy) พรหมจรรย์ในศาสนาแบบอินเดียไม่ได้หมายถึงการถือสภาพพรหมจารีและการเว้นจากกิจกรรมทางเพศเสมอไป แต่มุ่งเน้นไปที่การควบคุมจิตตะ ไม่ให้มีอารมณ์ต่าง ๆ เพื่อเข้าถึง "พรหมญาณ"
ในแนวคิดอาศรมสี่ของศาสนาฮินดู "พรหมจรรย์" เป็นหนึ่งในสี่ขั้นของชีวิตซึ่งตามด้วย คฤหัสถ์, วานปรัสถ์ และ สัญญาสี "พรหมจรรย์" ในอาศรมสี่ หมายถึงวัยเด็กไปจนถึงอายุราว 25 ปี ให้หมั่นเพียรศึกษาเล่าเรียนและให้ประพฤติตนอยู่ในการไม่มีคู่ครอง
== อ้างอิง ==
หลักธรรมของศาสนาฮินดู
หลักธรรมของศาสนาเชน
มาดแลน เดอ บูร์บง-บูว์แซ

มาดแลน เดอ บูร์บง-บูว์แซ (Madeleine de Bourbon-Busset) ประสูติเมื่อวันที่ 23 มีนาคม 2441 ณ ปารีส ฝรั่งเศส เป็นบุตรีของฌอร์ฌ เดอ บูร์บง-บูว์แซ เคานต์แห่งลีเญียร์ และมารี ฌาน เดอ แกแร เดอ กีย็อง บิดาของพระองค์เป็นทายาทสายตรงของ หลุยส์ เดอ บูร์บง บิชอปแห่งลีแยฌ
== เสกสมรส ==
มาดแลน เดอ บูร์บง-บูว์แซ ทรงเสกสมรสกับ  เจ้าชายซาเวียแห่งบูร์บง-ปาร์มา เมื่อวันที่ 19 พฤศจิกายน 2470 ซึ่ง อีไลแอส ดยุกแห่งปาร์มา พระบิดาของพระสวามี ยินยอมการเสกสมรสในครั้งนี้ ทำให้เธอมีพระอิสริยยศ เจ้าหญิงแห่งบูร์บง ทั้ง 2 มีพระบุตรดังนี้
เจ้าหญิงมารี-ฟรังซัวแห่งบูร์บง-ปาร์มา
เจ้าชายคาลอส ฮิวโก้ ดยุกแห่งปาร์มา
เจ้าหญิงมาเรีย เทเรซาแห่งบูร์บง-ปาร์มา
เจ้าหญิงซิซิลี มาเรียแห่งบูร์บง-ปาร์มา
เจ้าหญิงมารี เนสแห่งบูร์บง-ปาร์มา
เจ้าชายซิกซ์ตุส เฮนรีแห่งบูร์บง-ปาร์มา
ทั้งนี้ พระสวามีของพระองค์ยังทรงเป็นผู้อ้างสิทธิสมเด็จพระราชาธิบดีแห่งสเปนอีกด้วย
== อ้างอิง ==
Enache, Nicolas. La Descendance de Marie-Therese de Habsburg. ICC, Paris, 1996. pp. 416-417, 422. (French). ISBN 2-908003-04-X
Anselme, Père. ‘’Histoire de la Maison Royale de France’’, tome 4. Editions du Palais-Royal, 1967, Paris. pp. 307, 375. (French).
de Badts de Cugnac, Chantal. Coutant de Saisseval, Guy. ‘’Le Petit Gotha’’. Nouvelle Imprimerie Laballery, Paris 2002, (French) p. 586-589 ISBN 2-9507974-3-1
บุคคลจากปารีส
ราชวงศ์บูร์บง-ปาร์มา
เจ้าหญิงบูร์บง-ปาร์มา
เล่าเอ๋ง

เล่าเอ๋ง หรือชื่อในภาษาจีนกลางว่า หลิว หย่ง  มีชื่อรองว่า กงโช่ว  เป็นอ๋องแห่งรัฐจ๊กก๊กในยุคสามก๊กของจีน เป็นบุตรชายของเล่าปี่ จักรพรรดิผู้ก่อตั้งจ๊กก๊ก เป็นน้องชายต่างมารดาของเล่าเสี้ยน จักรพรรดิองค์ที่สองของจ๊กก๊ก
==ประวัติ==
เล่าเอ๋งเกิดในปีใดไม่ทราบแน่ชัด บิดาของเล่าเอ๋งคือเล่าปี่ ขุนศึกในช่วงปลายยุคราชวงศ์ฮั่นตะวันออก ซึ่งขึ้นเป็นจักรพรรดิผู้ก่อตั้งรัฐจ๊กก๊กในยุคสามก๊ก มารดาของเล่าเอ๋งเป็นภรรยาน้อยคนหนึ่งของเล่าปี่ เล่าเอ๋งเป็นน้องชายต่างมารดาของเล่าเสี้ยน รัชทายาทของเล่าปี่และจักรพรรดิองค์ที่สองของจ๊กก๊ก
ราวเดือนกรกฎาคม ค.ศ. 221 หลังจากเล่าปี่ขึ้นเป็นจักรพรรดิได้สามเดือน เล่าปี่ได้ส่งเคาเจ้งผู้ดำรงตำแหน่งซือถู ไปเป็นทูตอ่านพระราชโองการแต่งตั้งให้เล่าเอ๋งมีบรรดาศักดิ์เป็น "หลู่อ๋อง" (魯王).
ในปี ค.ศ. 230 ในรัชสมัยพระเจ้าเล่าเสี้ยน บรรดาศักดิ์ของเล่าเอ๋งได้เปลี่ยนเป็น "กานหลิงอ๋อง" (甘陵王) เล่าเอ๋งเกลียดขันทีฮุยโฮซึ่งพระเจ้าเล่าเสี้ยนทรงโปรดและไว้วางใจเป็นอย่างสูง หลังจากฮุยโฮขึ้นมามีอำนาจได้ทูลว่าร้ายเล่าเอ๋งต่อเบื้องพระพักตร์พระเจ้าเล่าเสี้ยน ทำให้พระเจ้าเสี้ยนเหินห่างกับเล่าเอ๋ง และทรงปฏิเสธที่จะพบกับเล่าเอ๋งเป็นเวลามากกว่าสิบปี
ในปี ค.ศ. 264 หลังจ๊กก๊กถูกพิชิตโดยรัฐวุยก๊ก เล่าเอ๋งได้ย้ายไปพำนักที่เมืองลกเอี๋ยงอันเป็นเมืองหลวงของวุยก๊ก ราชสำนักวุยก๊กแต่งตั้งให้เล่าเอ๋งดำรงตำแหน่งเฟิ่งเชอตูเว่ย์ (奉車都尉) มีบรรดาศักดิ์เป็นเซียงโหว (鄉侯) ไม่ปรากฏแน่ชัดว่าเล่าเอ๋งเสียชีวิตในปีใด
เล่าเอ๋งมีหลานชายชื่อเล่าเสฺวียน (劉玄 หลิว เสฺวียน) ซึ่งรอดชีวิตจากภัยพิบัติแห่งหย่งเจียในปี ค.ศ. 311
==ดูเพิ่ม==
รายชื่อบุคคลในยุคสามก๊ก
พงศาวลีจ๊กก๊ก
==อ้างอิง==
ตันซิ่ว (ศตวรรษที่ 3). จดหมายเหตุสามก๊ก (ซันกั๋วจื้อ).
เผยซงจือ (ศตวรรษที่ 5). อรรถาธิบายจดหมายเหตุสามก๊ก (ซันกั๋วจื้อจู้).
บุคคลในยุคสามก๊ก
จ๊กก๊ก
โบรุต ปาฮอร์

โบรุต ปาฮอร์ (Borut Pahor; เกิดวันที่ 2 พฤศจิกายน พ.ศ. 2506) เป็นนักการเมืองสโลวีเนียที่ทำหน้าที่เป็นประธานาธิบดีแห่งสโลวีเนียตั้งแต่เดือนธันวาคม พ.ศ. 2555 ถึงเดือนธันวาคม พ.ศ. 2565 เขาเป็นนายกรัฐมนตรีสโลวีเนียตั้งแต่เดือนพฤศจิกายน พ.ศ. 2551 ถึงเดือนกุมภาพันธ์ พ.ศ. 2555
บุคคลที่เกิดในปี พ.ศ. 2506
บุคคลที่ยังมีชีวิตอยู่
ประธานาธิบดีสโลวีเนีย
นายกรัฐมนตรีสโลวีเนีย
โคตรเซียนโรงเรียนพนัน

เป็นซีรีส์มังงะญี่ปุ่น ที่เขียนโดย Homura Kawamoto และวาดภาพประกอบโดย Tōru Naomura เริ่มตีพิมพ์ในนิตยสารกังกังโจ๊กเกอร์ ของสแควร์เอนิกซ์ ในเดือนมีนาคม พ.ศ. 2557 มีการรวบรวมไว้เป็นเล่มทังโกบง ถึงเล่มที่ 16 เมื่อเดือนกันยายน พ.ศ. 2565 มังงะมีลิขสิทธิ์ในประเทศไทยโดยสำนักพิมพ์รักพิมพ์
ได้รับการดัดแปลงเป็นซีรีส์อนิเมะโทรทัศน์โดยสตูดิโอแมปปา ออกอากาศในญี่ปุ่นตั้งแต่เดือนกรกฎาคมถึงกันยายน พ.ศ. 2560 ฤดูกาลที่สองชื่อโคตรเซียนโรงเรียนพนัน ×× ออกอากาศตั้งแต่เดือนมกราคมถึงมีนาคม พ.ศ. 2562 ซีรีส์อนิเมะได้รับลิขสิทธิ์โดยเน็ตฟลิกซ์นอกประเทศญี่ปุ่น
== หมายเหตุ ==
ญี่ปุ่น
== อ้างอิง ==
== แหล่งข้อมูลอื่น ==
แมปปา
มังงะที่ตีพิมพ์ในปี พ.ศ. 2557
เกมชุดของสแควร์เอนิกซ์
การ์ตูนญี่ปุ่นแนวโชเน็ง
รักพิมพ์
กังกังคอมิกส์
Scolopendra subspinipes

Scolopendra subspinipes เป็นสปีชีส์ของ ตะขาบ ขนาดใหญ่ พบได้ทั่วไปในเอเชียตะวันออก จัดเป็นชนิดที่มีการกระจายพันธุ์กว้างและพบได้ทั่วไปสำหรับตะขาบในสกุล Scolopendra สปีชีส์นี้พบในพื้นที่โดยรอบมหาสมุทรอินเดีย บริเวณเขตร้อนและกึ่งเชตร้อนของทวีปเอเชียนับแต่รัสเซียไปจนถึงมาเลเซียและอินโดนีเซีย ออสเตรเลีย อเมริกาใต้ อเมริกากลาง หมู่เกาะในทะเลแคริบเบียน และบางส่วนของภาคใต้ของสหรัฐ แต่ไม่ชัดเจนว่าการกระจายนี้เป็นไปโดยธรรมชาติหรือเกิดจากการกระทำของมนุษย์ 
==อ้างอิง==
ตะขาบ
คุณเซ็นโกะ เทพจิ้งจอกคอยช่วยเหลือ

คุณเซ็นโกะ เทพจิ้งจอกคอยช่วยเหลือ หรือ คุณเซ็นโกะเทพจิ้งจอกจอมป่วน  เป็นซีรีส์ มังงะ ตลกญี่ปุ่นโดย Rimukoro ได้รับการสนใจอย่างต่อเนื่องทางอินเทอร์เน็ตผ่านเว็บไซต์ Comic Newtype ของ Kadokawa Shoten ตั้งแต่เดือนตุลาคม 2017 และได้รับการดัดแปลงเป็นอนิเมะ จาก Doga Kobo ฉายวันที่ 10 เมษายน 2019
== พล็อต ==
คุโรโตะ นากาโนะ เป็นมนุษย์เงินเดือนหนุ่มมีชีวิตที่ไม่มีความสุขและเครียดซึ่งเกือบจะถูกครอบครองโดยงานของเขาใน บริษัท ที่เขาทำงานให้ คืนหนึ่งช่วงเวลาที่เขาเปิดประตูบ้านของเขาเขาพบเด็กน้อยที่น่ารักพร้อมหูจิ้งจอกกำลังทำอาหารเย็น ชื่อของเธอคือ Senko, เทพจิ้งจอกอายุ 800 ปีและเธอ ถูกส่งมาบนโลกจากโลกวิญญาณเพื่อบรรเทา Nakano จากชีวิตที่ไม่มีความสุขของเขาและช่วยเขาค้นหาความสุขอีกครั้ง ณ จุดนั้นชีวิตของ Nakano จึงเริ่มเปลี่ยนไป
== ตัวละคร ==
Senko (仙狐)
พากษ์เสียงโดย: Azumi Waki
Senko เป็นซูนคินอายุ 800 ปีที่ถูกส่งมาจากโลกแห่งวิญญาณเพื่อปลดปล่อยนากาโนะจากชีวิตที่ทำงานหนักและเครียดของเขา เธอดีใจที่จะทำอาหารและทำความสะอาดบ้านของเขา เธอย้ายเข้ามาที่บ้านของนากาโนะและทำตัวเหมือนภรรยาและแม่ที่เป็นประโยชน์
เธอชอบที่จะเล่นกับเขาเช่นนอนบนตักเพื่อให้แน่ใจว่าเขาได้นอนหลับพักผ่อนเพียงพอ เธอจะเสียใจถ้า Nakano จัดลำดับความสำคัญการทำงานมากกว่าสุขภาพของเขา
Nakano (中野)
พากษ์เสียงโดย: Junichi Suwabe
Nakano เป็นมนุษย์เงินเดือนและทำงานในบริษัทมืดแห่งหนึ่ง ก่อนที่ เซนโกะ จะมาเขาใช้ชีวิตอยู่กับงานอย่างไม่หยุดหย่อน นอนดึก กินอาหารที่ไม่มีประโยชน์ และอยู่อย่างโดดเดี่ยว ส่วนใหญ่เขาต้องตื่นแต่เช้ามารอรถไฟขบวนแรกไปทำงานและหลังจากเสร็จสิ้นสายกลับบ้านรถไฟขบวนสุดท้าย นากาโนะเติบโตขึ้นมาในชนบทพร้อมกับปู่ย่าตายายของเขาหลังจากที่ย้ายไปอยู่ที่ชานเมืองของเมืองใหญ่เพื่อทำงาน ชีวิตของเขาเปลี่ยนไปในทางที่ดีขึ้นหลังจาก Senko เข้ามาในชีวิตของเขา
สุขภาพและจิตของนากาโนะดีขึ้นเมื่อเวลาผ่านไปเนื่องจากการดูแลของเซนโกะ ดูเหมือนว่าเขาจะมีกำลังใจเมื่อจับหางหรือหูของ Senko เนื่องจากความนุ่มนวลของ เขาไม่ยอมพลาดโอกาสที่จะใช้นิ้วของเขาผ่านขนของเธอ Senko ยอมให้เขาอย่างไม่เต็มใจขณะที่เธอรู้ว่าอะไรทำให้เขามีความสุข
Shiro (シロ)
พากษ์เสียงโดย: Maaya Uchida
Kōenji (高円寺)
พากษ์เสียงโดย: Ayane Sakura
Sora (夜空)
พากษ์เสียงโดย: Eri Kitamura
== มังงะ ==
== อนิเมะ ==
มีการประกาศเปิดตัวอนิเมะทางซีรีส์เมื่อวันที่ 2 ธันวาคม 2018 ซีรีส์นี้เป็นแอนิเมชันโดย Doga Kobo และกำกับการแสดงโดย Tomoaki Koshida โดยมี Yoshiko Nakamura เป็นผู้กำกับ และ Miwa Oshima ผู้ออกแบบตัวละคร Yoshiaki Fujisawa ผู้เขียนเพลง
== อ้างอิง ==
การ์ตูนญี่ปุ่นแนวเซเน็ง
การ์ตูนญี่ปุ่นแนวสุขนาฏกรรม
มังงะที่ตีพิมพ์ในปี พ.ศ. 2560
อนิเมะที่ออกฉายในปี พ.ศ. 2562
กอร์กา กูรูเซตา

กอร์กา กูรูเซตา โรดริเกซ (Gorka Guruzeta Rodríguez; เกิด 12 กันยายน ค.ศ. 1996) เป็นนักฟุตบอลชาวสเปน ปัจจุบันลงเล่นในตำแหน่งกองหน้าตัวเป้าให้กับอัตเลติกเดบิลบาโอ สโมสรในลาลิกา
==ประวัติ==
กูรูเซตาเกิดในซานเซบัสเตียน จังหวัดกิปุซโกอา แคว้นประเทศบาสก์ กูรูเซตาเข้าร่วมทีมเยาวชนของอัตเลติกเดบิลบาโอในปี ค.ศ. 2014 จากอันติกูโอโก
==อ้างอิง==
==แหล่งข้อมูลอื่น==
โปรไฟล์ ที่เว็บไซต์อัตเลติกบิลบาโอ
นักฟุตบอลชาวสเปน
กองหน้าฟุตบอล
ผู้เล่นอัตเลติกเดบิลบาโอ
ผู้เล่นในลาลิกา
ผู้เล่นในเซกุนดาดิบิซิออน
ผู้เล่นในเซกุนดาดิบิซิออนเบ
ผู้เล่นในเตร์เซราดิบิซิออน
อีลาสโตเมอร์

อีลาสโตเมอร์ (อังกฤษ: Elastomer) คือพอลิเมอร์ที่มีคุณสมบัติยืดหยุ่น มีแรงระหว่างโมเลกุลอ่อน และมีค่ามอดุลัสของยังต่ำ และทนความเครียดได้สูงเทียบกับวัสดุประเภทอื่น   IUPAC ได้นิยามความหมายของอีลาสโตเมอร์ว่า” โพลิเมอร์ที่มีลักษณะยืดหยุ่นเหมือนยาง” คำว่า elastomer มาจาก elastic (ที่ยืดหยุ่น) + polymer (โพลิเมอร์) ที่อุณหภูมิห้องอีลาสโตเมอร์เช่นยางจะค่อนข้างนิ่มและสามารถเปลี่ยนรูปร่างได้ง่าย โดยมอนอเมอร์ที่เชื่อมกันมาเป็นโพลิเมอร์นั้นมักจะประกอบด้วยธาตุคาร์บอน, ไฮโดรเจน, ออกซิเจน และ ซิลิคอน จากนั้นพอลิเมอร์แต่ละสายจะถูกเชื่อมเข้าด้วยกันด้วยพันธะโมเลกุลอ่อนๆ ซึ่งทำให้โพลิเมอร์สามารถถูกยืดได้เมื่อได้รับความเค้น ตัวอย่างของอีลาสโตเมอร์ได้แก่ ยางธรรมชาติและยางสังเคราะห์
อีลาสโตเมอร์ มักจะเป็นเทอร์โมเซท(ต้องอาศัยกระบวนการวัลคาไนเซชัน) แต่สามารถเป็นเทอร์โมพลาสติกได้เช่นกัน โดยพอลิเมอร์เส้นยาวถูกเชื่อมกันหรือครอสลิงค์ระหว่างผลิต เช่น ผ่านกระบวนการวัลคาไนเซชัน โครงสร้างโมเลกุลของอีลาสโตเมอร์มีความคล้ายกับสปาเกตตี้มีทบอล โดยสปาเกตตี้เปรียบเสมือนพอลิเมอร์และมีทบอลเปรียบเสมือนครอสลิงค์ระหว่างพอลิเมอร์ คุณสมบัติยืดหยุ่นนั้นได้มาจากการที่สายพอลิเมอร์นั้นสามารถเปลี่ยนการวางตัวได้เพื่อกระจายความเค้น พันธะจากครอสลิงค์นั้นช่วยทำให้อีลาสโตเมอร์สามารถกลับสู่สภาพตั้งต้นได้เมื่อความเค้นถูกเอาออกไป ความยืดหยุ่นนี้เองที่ส่งผลให้อีลาสโตเมอร์สามารถยืดขยายได้ 500-700% โดยสามารถคืนรูปได้ ในทางตรงกันข้ามถ้าไม่มีครอสลิงค์วัตถุจะเปลี่ยนรูปร่างแบบถาวรเนื่องจากไม่มีอะไรมายั้งสายพอลิเมอร์ให้เคลื่อนออกจากกัน
อุณหภูมิก็มีผลกับความยืดหยุ่นของอีลาสโตเมอร์ อีลาสโตเมอร์ที่ถูกลดอุณหภูมิลงต่ำจนทำให้เปลี่ยนสถานะเป็นแก้วหรือผลึกจะทำให้สายโพลิเมอร์นั้นเคลื่อนไหวได้น้อยลงจึงมีคุณสัมบัติยืดหยุ่นน้อยกว่าที่อุณหภูมิสูงกว่า
== ตัวอย่าง ==
ยางไม่อิ่มตัว สามารถคงรูปได้ด้วยวัลคาไนซ์ด้วยกำมะถัน:
ยางธรรมชาติ (Natural rubber, NR)
ยางไอโซพรีนสังเคราะห์ (Isoprene rubber, IR)
ยางบิวตาไดอีน (Butadiene rubber, BR)
ยางคลอโรพรีน (Chloroprene rubber, CR)
ยางบิวไทล์ (Butyl rubber, IIR)
ยางสไตรีนบิวตาไดอีน (Styrene-butadiene rubber, SBR)
ยางไนไตร (Nitrile rubber, NBR)
ยางอิ่มตัว ไม่สาารถวัลคาไนซ์ด้วยกำมะถันได้:
ยางเอทิลีนโพรพิลีน (Ethylene propylene rubber, EPM) และ ยางเอทิลีนโพรพิลีนไดอีน (Ethylene propylene diene rubber, EPDM)
ยางอิพิคลอโรไฮดริน (Epichlorohydrin rubber, ECO)
ยางอะคริลิก (Polyacrylic rubber, ACM, ABR)
ยางซิลิโคน (Silicone rubber, SI, Q, VMQ)
ยางฟลูออโรซิลิโคน (FVMQ)
ฟลูออโรอีลาสโตเมอร์ (FKM, and FEPM) Viton, Tecnoflon, Fluorel, Aflas and Dai-El
เพอร์ฟลูออโรอีลาสโตเมอร์ (FFKM) Tecnoflon PFR, Kalrez, Chemraz, Perlast
พอลิอีเธอร์บลอคเอไมด์ (Polyether block amides, PEBA)
ยางไฮพาลอน (CSM, Hypalon)
โฟมยางEVA (Ethylene-vinyl acetate)
อีลาสโตเมอร์ประเภทอื่นๆ:
ยางเทอร์โมพลาสติก (Thermoplastic elastomers, TPE)
โปรตีนเรซิลิน(resilin) และอีลาสติน (elastin)
ยางพอลิซัลไฟด์ (Polysulfide rubber)
เส้นใยอีลาสโตลฟิน (Elastolefin)
== อ้างอิง ==
 
วัสดุศาสตร์
ฟิสิกส์พอลิเมอร์
คาร์ด

คาร์ด (KARD; 카드) เป็นกลุ่มดนตรีผสมชาวเกาหลีใต้ ภายใต้ ดีเอสพีมีเดีย เปิดตัวอย่างเป็นทางการเมื่อวันที่ 19 กรกฎาคม 2017 ด้วยมินิอัลบั้มแรก "โฮลา โฮลา" ประกอบด้วยสมาชิก 4 คนคือ เจเซฟ, บีเอ็ม, โซมิน และ จีอู ชื่อ KARD ย่อมาจาก King, Ace, JokeR, & HiDden
==ประวัติ==
==สมาชิก==
===สมาชิกปัจจุบัน===
เจเซฟ (제이셉)
บีเอ็ม (비엠)
โซมิน (소민)
จีอู (지우)
==ผลงาน==
==อ้างอิง==
กลุ่มไอดอลเกาหลีใต้
กลุ่มดนตรีเคป็อป
กลุ่มดนตรีที่ก่อตั้งในปี พ.ศ. 2559
นักดนตรีทรอปิคอลเฮาส์
กลุ่มดนตรีจากโซล
ศิลปินสังกัดดีเอสพีมีเดีย
ลูอิส อีนาซียู ลูลา ดา ซิลวา

ลูอิส อีนาซียู ลูลา ดา ซิลวา (Luiz Inácio Lula da Silva, ชื่อเกิด: ลูอิส อีนาซียู ดา ซิลวา; เกิด 27 ตุลาคม ค.ศ. 1945) เป็นนักการเมืองและนักสหภาพแรงงานชาวบราซิลที่ดำรงตำแหน่งประธานาธิบดีบราซิลคนที่ 39 ตั้งแต่วันที่ 1 มกราคม ค.ศ. 2023 เขาเคยดำรงตำแหน่งเป็นประธานาธิบดีคนที่ 35 ใน ค.ศ. 2003 ถึง 2010
== อ้างอิง ==
== อ่านเพิ่ม ==
Silva, Luis Inácio da; Castro, Cassiana Rosa de; Machado, Sueli de Fátima; Santos, Alveci Oliveira de Orato; Ferreira, Luiz Tarcísio Teixeira; Teixeira, Paulo; Suplicy, Marta; Dutra, Olívio (2003). "The programme for land tenure legalization on public land in São Paulo, Brazil." Environment and Urbanization 15 (2): 191–200.
Bourne, R (2008). Lula of Brazil : The story so far. Berkeley, CA: University of California Press. .
Goertzel, Ted (2011). Brazil's Lula: The Most Popular Politician on Earth. Boca Raton, Florida: Brown Walker Press. .
==แหล่งข้อมูลอื่น==
หน้าทางการของลูลา บนเฟซบุ๊ก
Profile: Luiz Inácio Lula da Silva. BBC News. 28 January 2010.
บุคคลที่เกิดในปี พ.ศ. 2488
ประธานาธิบดีบราซิล
บุคคลจากรัฐเปร์นังบูกู
เฟร์นังดู เอ็งรีกี การ์โดซู

เฟร์นังดู เอ็งรีกี การ์โดซู (Fernando Henrique Cardoso) เป็นนักสังคมวิทยา ศาสตราจารย์ และนักการเมืองชาวบราซิล เขาดำรงตำแหน่งประธานาธิบดีคนที่ 34 ของบราซิลตั้งแต่วันที่ 1 มกราคม พ.ศ. 2538 ถึงวันที่ 31 ธันวาคม พ.ศ. 2545
บุคคลที่เกิดในปี พ.ศ. 2473
บุคคลที่ยังมีชีวิตอยู่
ชาวบราซิลเชื้อสายโปรตุเกส
ประธานาธิบดีบราซิล
รัฐมนตรีว่าการกระทรวงการต่างประเทศบราซิล
บุคคลจากรีโอเดจาเนโร
อีตามาร์ ฟรังกู

อีตามาร์ ฟรังกู (Itamar Franco) เป็นนักการเมืองชาวบราซิลผู้ดำรงตำแหน่งประธานาธิบดีคนที่ 33 ของบราซิลตั้งแต่วันที่ 29 ธันวาคม พ.ศ. 2535 ถึงวันที่ 31 ธันวาคม พ.ศ. 2537 ก่อนหน้านี้เขาดำรงตำแหน่งรองประธานาธิบดีบราซิลตั้งแต่ พ.ศ. 2533 จนกระทั่งการลาออกของประธานาธิบดีเฟร์นังดู กอโลร์ จี แมลู และเขาได้เสียชีวิตในวันที่2 กรกฎาคม พ.ศ.2554 ในวัย81ปี
บุคคลที่เกิดในปี พ.ศ. 2473
บุคคลที่เสียชีวิตในปี พ.ศ. 2554
ประธานาธิบดีบราซิล
รองประธานาธิบดีบราซิล
ชาวบราซิลเชื้อสายอิตาลี
ชาวบราซิลเชื้อสายเยอรมัน
บุคคลจากซัลวาดอร์
บุคคลจากรัฐมีนัชเจไรช์
เฟร์นังดู กอโลร์ จี แมลู

เฟร์นังดู อาฟงซู กอโลร์ จี แมลู (Fernando Affonso Collor de Mello; เกิด 12 สิงหาคม พ.ศ. 2492) เป็นนักการเมืองชาวบราซิลผู้ดำรงตำแหน่งประธานาธิบดีคนที่ 32 ของบราซิลระหว่าง พ.ศ. 2533–2535
บุคคลที่เกิดในปี พ.ศ. 2492
บุคคลที่ยังมีชีวิตอยู่
ประธานาธิบดีบราซิล
บุคคลจากรีโอเดจาเนโร
พลเอกทหารราบ

พลเอกทหารราบ เป็นยศทหารบกในอดีตของประเทศเยอรมนีและจักรวรรดิรัสเซีย
==ประเทศเยอรมนี==
ในประเทศเยอรมนี พลเอกทหารราบ (General der Infanterie) เป็นยศที่มีความอาวุโสสูงกว่าพลโท (Generalleutnant) แต่อยู่ต่ำกว่าพลเอกอาวุโส (Generaloberst) และจอมพล (Generalfeldmarschall)
ยศทหารในกองทัพบกที่มีศักดิ์เท่าเทียมกันได้แก่ พลเอกทหารม้า (General der Kavallerie), พลเอกทหารปืนใหญ่ (General der Artillerie) , พลเอกทหารช่าง (General der Pioniere), พลเอกทหารภูเขา (General der Gebirgstruppe), พลเอกทหารยานเกราะ (General der Panzertruppe) และพลเอกทหารสื่อสาร (General der Nachrichtentruppe)
ยศทหารในกองทัพอากาศที่มีศักดิ์เท่าเทียมกันได้แก่ พลเอกทหารอากาศ (General der Luftwaffe), พลเอกทหารพลร่ม (General der Fallschirmtruppe), พลเอกทหารปืนใหญ่ต่อต้านอากาศยาน (General der Flakartillerie), พลเอกทหารสื่อสารอากาศ (General der Luftnachrichtentruppe) และพลเอกทหารนักบิน (General der Flieger)
=== พลเอกทหารราบของเยอรมันที่มีชื่อเสียง ===
เอริช ลูเดินดอร์ฟ
เอริช ฟ็อน ฟัลเคินไฮน์
ฟรีดริช อ็อลบริชท์
วิลเฮ็ล์ม บวร์คดอร์ฟ
ฮันส์ เครพส์
คาร์ล-ไฮน์ริช ฟ็อน ชตึลพ์นาเกิล
ดรีทริช ฟ็อน ค็อลทิทซ์
==ประเทศรัสเซีย==
ในจักรวรรดิรัสเซีย พลเอกทหารราบ (Генерал от инфантерии) เป็นยศที่มีความอาวุโสสูงกว่าพลโท (генера́л-лейтена́нт) แต่อยู่ต่ำกว่าจอมพล (генерал-фельдмаршал) พึ่งสังเกตุว่าจักรวรรดิรัสเซียไม่มียศพลเอกอาวุโสเหมือนเยอรมนี
ยศนี้ถูกแต่งตั้งครั้งแรกในปี 1796 และเลิกใช้ในปี 1917 มีนายทหารได้รับยศนี้ทั้งสิ้น 804 นาย
=== พลเอกทหารราบของรัสเซียที่มีชื่อเสียง ===
ปิออตร์ อีวาโนวิช บากราทิออน
ไมเคิล อังเดรีย บาร์เคลย์ เดอ โทลล์
มีฮาอิล อังเดรเยวิช มีโลราโดวิช
==อ้างอิง==
==ดูเพิ่ม==
การเปรียบเทียบยศทหารแวร์มัคท์
ยศและเครื่องหมายของวัฟเฟิน-เอ็สเอ็ส
ยศทหาร
วอลกา-วอลกา

วอลกา-วอลกา (Волга-Волга) เป็นภาพยนตร์ตลกจากสหภาพโซเวียต กำกับโดยกรีโกรี อะเลคซันดรอฟ ภาพยนตร์เน้นยังกลุ่มนักแสดงสมัครเล่นระหว่างทางไปมอสโกเพื่อแสดงในการประกวดความสามารถพิเศษที่เรียกว่า Moscow Musical Olympiad การแสดงส่วนใหญ่เกิดขึ้นในเรือกลไฟที่เดินทางไปตามแม่น้ำวอลกา บทนำแสดงโดยภรรยาของอะเลคซันดรอฟ ลูย์บอฟ ออร์โลวา และ Igor Ilyinsky
อ้างอิงจากออร์โลวา ชื่อของภาพยนตร์เรื่องนี้มาจากเพลงพื้นบ้านยอดนิยมของรัสเซีย Stenka Razin ที่อะเลคซันดรอฟร้องขณะพายเรือกับชาร์ลี แชปลินในอ่าวซานฟรานซิสโก ซึ่งแชปลินพูดติดตลกกับคำที่เป็นชื่อสำหรับภาพยนตร์ แต่อะเลคซันดรอฟเอามันอย่างจริงจังและตั้งชื่อเป็น วอลกา-วอลกา ภาพยนตร์เรื่องใหม่ของเขา
ภาพยนตร์เรื่องนี้ได้รับการกล่าวขานว่าเป็นภาพยนตร์โปรดของโจเซฟ สตาลิน ผู้นำสหภาพโซเวียต ในบันทึกความทรงจำของนีกีตา ครุชชอฟ เขากล่าวว่า ในช่วงก่อนสงครามโลกครั้งที่สอง สตาลินหัวเราะเยาะเขาเพราะเขาคล้ายกับตัวละครจากภาพยนตร์นี้
== อ้างอิง ==
== แหล่งข้อมูลอื่น ==
Stalin's favourite film restored in colour, AFP, 12/02/2010.
ภาพยนตร์ที่ออกฉายในปี พ.ศ. 2481
ภาพยนตร์โซเวียต
ภาพยนตร์รัสเซีย
โฌแซ ซาร์เนย์

โฌแซ ซาร์เนย์ จี อาราอูฌู กอสตา (José Sarney de Araújo Costa) เป็นนักการเมือง นักกฎหมาย และนักเขียนชาวบราซิล เขาทำหน้าที่เป็นประธานาธิบดีคนที่ 31 ของบราซิลตั้งแต่วันที่ 21 เมษายน พ.ศ. 2528 ถึงวันที่ 14 มีนาคม พ.ศ. 2533
บุคคลที่เกิดในปี พ.ศ. 2473
บุคคลที่ยังมีชีวิตอยู่
ประธานาธิบดีบราซิล
รองประธานาธิบดีบราซิล
ชาวบราซิลเชื้อสายโปรตุเกส
บุคคลจากรัฐมารันเญา
ราซกรอมเนเมซคีฮ์วอยสคปอดมอสควอย

ราซกรอมเนเมซคีฮ์วอยสคปอดมอสควอย (Разгром немецких войск под Москвой) เป็นภาพยนตร์สารคดีสงครามเกี่ยวกับยุทธการที่มอสโกจากสหภาพโซเวียต ภาพยนตร์ถ่ายทำในช่วงเดือนตุลาคม 1941 ถึง มกราคม 1942 กำกับโดย  Leonid Varlamov และ Ilya Kopalin
ในสหภาพโซเวียต ภาพยนตร์ได้รับรางวัลสตาลิน ในอเมริกา ภาพยนตร์เป็นหนึ่งในสี่ผู้ได้รับรางวัลภาพยนตร์สารคดียอดเยี่ยมในงานรางวัลออสการ์ครั้งที่ 15 นอกจากนี้ยังได้รับรางวัล National Board of Review สำหรับภาพยนตร์สารคดีที่ดีที่สุดในปี 1942 และ New York Film Critics Circle Awards สำหรับภาพยนตร์สงครามที่ดีที่สุด
== อ้างอิง ==
== แหล่งข้อมูลอื่น ==
This film  on the site of the Iskatel War Archeology Group
ภาพยนตร์ที่ออกฉายในปี พ.ศ. 2485
ภาพยนตร์โซเวียต
ภาพยนตร์รัสเซีย
ภาพยนตร์ที่มีเนื้อหาเกี่ยวกับสงครามโลกครั้งที่ 2
ชอฮ์รอม แมฮ์มูดี

ชอฮ์รอม แมฮ์มูดี ฆอทูนาบาดี (شهرام محمودی خاتون‌آبادی ; 20 กรกฎาคม ค.ศ. 1988 –) เป็นนักวอลเลย์บอลชายชาวอิหร่าน เขาเล่นในตำแหน่งตัวตบตรงข้ามให้กับซอร์มอแยฮ์ แบงก์ เตหะราน
== ประวัติ ==
แมฮ์มูดี เป็นน้องชายของเบฮ์นอม แมฮ์มูดี อดีตผู้เล่นวอลเลย์บอลชาวอิหร่าน เขาเกิดที่เมืองมียอแนฮ์ จังหวัดอาเซอร์ไบจานตะวันออก
ในปี ค.ศ. 2013 เขาได้รับเลือกให้เป็นตัวแทนทีมชาติอิหร่าน ในการแข่งขันวอลเลย์บอลชายชิงแชมป์เอเชีย 2013 เขาได้เป็นผู้มีส่วนสำคัญในการพาทีมชาติอิหร่านในการคว้าแชมป์ และต่อมาในปี ค.ศ. 2014 เขาได้รับรางวัลเหรียญทอง ในการแข่งขันเอเชียนเกมส์ 2014 ที่อินช็อน ประเทศเกาหลีใต้
ในปี ค.ศ. 2016 เขาได้เข้าร่วมแข่งขันโอลิมปิกฤดูร้อน 2016 ที่รีโอเดจาเนโร ประเทศบราซิล
ไตนาเตียร์เตย์ปลาเนตืย

ไตนาเตียร์เตย์ปลาเนตืย (Тайна третьей планеты, Tayna tretyey planety) เป็นภาพยนตร์แอนิเมชันเรื่องยาวจากสหภาพโซเวียตในปี 1981 กำกับโดยโรมัน คาชานอฟ และผลิดโดยสตูดิโอโซยุซมุลต์ฟิล์มในกรุงมอสโก ภาพยนตร์ดัดแปลงจากนิยายวิทยาศาสตร์สำหรับเด็กเรื่อง "Alice's Travel" โดยคีร์ บูลืยชอฟ จากซีรีส์หนังสือชุด อลีซา เซเลซเยฟนา
ภาพยนตร์เรื่องนี้ถือเป็นเรื่องเกินวิสัยคลาสสิกในรัสเซีย  ภาพยนตร์ถูกรวมอยู่ในรายการภาพยนตร์การ์ตูนยอดนิยมหลายเรื่อง
As of 2014, Mystery of the Third Planet is #47 และภาพยนตร์แนวนิยายวิทยาศาสตร์ นิยายย่อของภาพยนตร์เรื่องนี้เขียนโดยบูลืยชอฟด้วยตัวเอง ภาพยนตร์ตรงกันข้ามและวิดีโอเกมที่ดัดแปลงมาจาก ไตนาเตียร์เตย์ปลาเนตืย และภาพยนตร์ที่สานเจตนารมณ์ Alice's Birthday ได้วางจำหน่ายในปี 2009
== อ้างอิง ==
== แหล่งข้อมูลอื่น ==
* 
* 
VObzor review of the Krupnyy Plan DVD (with screenshots)
The Mystery of the Third Planet at myltik.ru 
Official website of Alice's Space Adventure (platform game)
Official website of Alice's Journey (adventure game) (click on first link for English version of official website)
ภาพยนตร์โซเวียต
ภาพยนตร์รัสเซีย
การ์ตูนโซเวียต
รายการโทรทัศน์ภาษารัสเซีย
กระทรวงเดินอากาศ (นาซีเยอรมนี)

กระทรวงเดินอากาศไรช์(Reichsluftfahrtministerium) ย่อคำว่า "RLM" เป็นหน่วยงานกระทรวงของรัฐบาลในช่วงยุคสมัยนาซีเยอรมนี (ค.ศ. 1933–45) มันยังเป็นชื่อแต่เดิมว่า Detlev-Rohwedder-Haus อาคารตั้งอยู่ที่ Wilhelmstrasse ในใจกลางกรุงเบอร์ลิน เยอรมนี ซึ่งปัจจุบันได้กลายเป็นอาคารของกระทรวงการคลังของเยอรมนี (Bundesministerium der Finanzen)
กระทรวงนี้มีหน้าที่รับผิดชอบในการพัฒนาและผลิตเครื่องบินทุกลำที่ได้รับการพัฒนาแล้ว ได้รับออกแบบและสร้างขึ้นในเยอรมนีในช่วงการดำรงอยู่ของไรช์สที่สาม ดูแลทุกเรื่องที่เกี่ยวข้องกับการออกแบบทั้งทางทหารและพลเรือน-มันได้จัดการเรื่องการบินทางทหารเป็นเรื่องสำคัญที่สุด โดยเฉพาะอย่างยิ่งสำหรับลุฟท์วัฟเฟอ ลักษณะที่เป็นหน่วยงานกระทรวงของรัฐบาลในยุคนาซี เป็นตัวขับเคลื่อนบุคลิกภาพและกระบวนการที่เป็นทางการมักจะถูกละเลยในความโปรดปรานอย่างอำเภอใจของรัฐมนตรีว่าการกระทรวง จอมพลไรช์ แฮร์มัน เกอริง ด้วยผลลัพธ์ ได้ประสบความสำเร็จในช่วงแรกในการพัฒนาเครื่องบินที่ก้าวหน้าไปอย่างล่าช้าและไม่แน่นอนในช่วงสงครามโลกครั้งที่สอง
กระทรวงในนาซีเยอรมนี
กองทัพนาซีเยอรมนี